id en id ms pt en id id en id id id id en id ms id id id id eu ms en ms id id id id id ms id ms id id id ms en id eu ceb nb ta id ms id id id id id id en id id en id en id ms id el en id id en id en ms en id en id ms ms en ms en id en ms en id en ms en id en eu de en en en en id id id id id ms id id ms id eu ms id tr id id en id id en id id id id ms id it id et fi en ms id id id id id eu ms fr nl en en id eu id en id en id pt id id ms id id id id id en id pt ms nl it en en it ca id it en ms it id id pt en id pt de ms ia id en id en en en en
skip to main | skip to sidebar
Mengupayakan dunia Islam demi melakar sebuah kebangkitan
Sudah 30 Tahun, Apa Yang Dicari Di Dunia?
Sudah lama tidak menulis di blog ini. Sudah hampir 10 tahun hidup di dalam blog. Adakalanya hidup berada di atas dan kadangkala di bawah, begitulah roda kehidupan. Mencari ruang-ruang untuk merintis perkara baru dalam dunia yang kian tua menunggu kehancuran pada suatu hari nanti.
Tulisan di blog ini bukanlah ilmiah, namun satu coretan santai untuk memberi suatu renungan buat pengunjung yang mahu berukhuwwah. Masa depan, harapan dan hala tuju hidup adakalanya perlu dirancang dan paling penting sekali ianya perlu difahami bahawa segala keputusan dan kententuan adalah dari Allah SWT.
Kembali kepada tujuan penciptaan kita sebagai seorang hamba Allah di muka bumi, secara harfiahnya amat mudah untuk membicarakan secara falasifah, namun dengan mihnah yang besar dan mencabar yang sentiasa hadir di dalam kehidupan kita amat memberi kesan sehingga tergelincir daripada hala tuju kita sebagai mahluk yang dilahirkan ke dunia.
Maksud: "Maka adakah patut kamu menyangka bahawa Kami hanya menciptakan kamu (dari tiada kepada ada) sahaja dengan tiada sebarang hikmat pada ciptaan itu? Dan kamu (menyangka pula) tidak akan dikembalikan kepada Kami?"
Menjejak Jalan Khalifah Yang Hilang
Dunia umat Islam mengalami zaman sukar yang penuh dengan penindasan, kini hampir 100 tahun kitaran yang memberi suatu luka yang dalam, terusirnya Sultan Abdul Hamid II dari kerusi khilafah sekitar 1909M, pecahnya negara umat Islam melalui perjanjian Sykes-Picot, dan hilangnya pegangan mutlak umat Islam ke atas bumi Palestin melalui beberapa pengkhianatan.
Justeru, siapakah yang mampu menebus maruah ini? Tidak lain, setiap dari kita terselit tanggungjawab untuk membetulkan keadaan sebolehnya pada zaman kita dan itulah peranan masyarakat Islam yang hidup setiap zaman.
Usia 30 tahun ini, banyak pengharapan yang saya inginkan begitu juga setiap daripada kita ada hajat yang perlu dicapai. Namun, pesanan saya agar umur yang tersisa ini dihabiskan dengan meluruskan kehidupan kita. Luruskan kehidupan kerana jalan bertemu Allah SWT itu siratal mustaqim yang bersih, penuh keimanan dan berserah diri kepadanNya.
Muhammad Al-Rasyid menekankan tazkiyah an-Nafs & kekuatan aqidah sebagai asas kefahaman yang jitu dengan nukilan 'kita menolak al-hawa'.
Hawa itulah yang dimaksudkan sebagai keinginan yang dipenuhi nafsu yang biasanya mempunyai perseteruan dengan syariat. Syeikh Muhammad Al--Ghazali, seorang tokoh Ikhwanul Muslimun, namanya sebaris dengan Syeikh Bahi Al-Khuli telah menyatakan bahawa Islam itu adalah wahyu dan ianya maksum yakni terhindar dari cacat cela.
Serangan Al-Hawa' Di Dalam Ideologi Pemikiran
Hawa atau keinginan yang seiring dengan nafsu tidak semestinya hanya melalui tindakan rutin seperti maksiat namun ianya juga menyerang pada ideologi maka lahirlah mereka ysng terjebak di dalam fahaman liberal, sekular, komunis, sosialis sekalipun ianya mengaku Islamis.
Kesan al-hawa pada ideologi ialah menolak pensyariatan Allah dari dilaksanakan pada sesuatu zaman dengan beralasan atas faktor ketidaksesuaian, kondusif dan pelbagai faktor yang difikirkan wajar sesuai dengan kehendak al-hawa'.
Bekas Ketua Lajnah Dakwah Ikhwanul Muslimun, Ustaz Sayyid Qutb sangat tegas di dalam penegakkan hukum Islam lantas mengagaskan konsep hakimiyyah Allah. Sebarang ideologi dan tindakan yang berada bertentangan konsep hakimiyyah ini adalah tindakan yang membawa kekufuran. Itulah pandangan beliau.
Tiada Jalan Tengah antara Keinginan & Syariat
Tiada jalan pintas ataupun istilah atas pagar antara keduanya. Syariat itu adalah kebenaran dan keadilan maka keinginan adalah sesuatu yang mungkin sentiasa di dalam kebatilan. Seorang Islamis perlu cenderung kepada syariat sekalipun menutup keinginan atas seleranya.
Contohnya, manusia ingin makan makanan lazat sebanyaknya namun Islam menyuruh berhenti makan sebelum kenyang, manusia ingin mengumpul harta sebanyak-banyaknya namun Islam menyuruh dalam mengumpul harta hendaklah mengeluarkan zakat dan sedekah.
Maka, al-hawa perlu kepada petunjuk syariat dan kita tidak boleh sesekali condong kepadanya. Tiada juga cara untuk mengambil syariat mengikut keinginan kita. Yang kita rasa ia menyenangkan, kita praktis manakala syariat yang kita rasa susah, kita tinggalkan. Ini adalah satu penyelewengan kepada syariat.
Cukup setakat ini, to be continue.
p/s: maaf tak letak nas atau dalil dari al-quran dan hadith. Saja buat catatan ringkas.
Desa Buang Sayang, Papar
Warkah Fatima | Khalifah Mu'tasim Billah
Warkah Fatima (Sumber: Mufkarat Al Islam)
Surat Fatima, sepucuk surat yang ditulis tangan telah diseludup keluar dari Abu Gharib. Fatima adalah adik kepada salah seorang pejuang Mujahidin di kawasan berkenaan. Tentera pengganas AS telah menyerbu rumahnya beberapa ketika dulu tetapi gagal menemuinya, oleh itu mereka telah menawan adik perempuannya bertujuan untuk memaksa beliau menyerah diri.
Dengan nama Allah yang Maha Pengasih lagi Maha Penyayang.
Katakanlah (wahai Muhammad): (Tuhanku) ialah Allah Yang Maha Esa.; Allah Yang menjadi tumpuan sekalian makhluk untuk memohon sebarang hajat.; Dia tiada beranak dan Dia pula tidak diperanakkan; Dan tidak ada sesiapapun yang serupa denganNya. [Quran, Surat 112 al-Ikhlas].
Saya memilih surah yang suci ini daripada kitabullah kerana ia memberi satu kesan yang besar keatas saya dan ke atas kamu semua dan ia membawa kesan yang besar dan kesedaran di dalam hati orang-orang yang beriman.
Saudaraku para mujahidin yang berjuang pada jalan Allah SWT! Apa yang dapat saya katakan kepada kamu semua? Ingin saya nyatakan kepada kamu: Perut kami telah dipenuhi oleh anak-anak haram yang dilakukan oleh para haiwan dan babi yang telah memperkosakan kami. Atau saya boleh katakan kepada kamu bahawa mereka telah menelanjangkan kami, meludah ke muka kami dan mengoyak ayat al-Quran yang tergantung pada leher kami? Allahu Akbar! Dapatkah kamu memahami keadaan kami? Adakah benar kamu tidak tahu menahu apa yang telah berlaku kepada kami? Kami adalah adik-adik kamu. Allah SWT pasti akan menyoal kamu mengenainya kelak.
Demi Allah, tidak pernah kami melalui satu malam semenjak kami berada di penjara ini tanpa dilompat oleh para haiwan dan babi tersebut untuk mengoyakkan tubuh kami dengan rakusnya. Dan kami telah berusaha sedaya upaya untuk melindungi perawan kami demi kerana takutkan Allah SWT.
Takutlah kamu kepada Allah! Bunuhlah kami semua berserta dengan mereka! Hancurkanlah kami bersama-sama dengan mereka! Jangan tinggalkan kami di sini untuk dijadikan sebagai bahan melepas nafsu ganas mereka dengan memperkosa kami! Ia merupakan satu tindakan yang boleh menggoncang Arasy Allah SWT. Takutlah kepada Allah berhubung dengan kami! Tinggalkanlah kereta kebal dan pesawat mereka di luar sana. Datanglah kepada kami di sini di penjara Abu Gharaib. Saya adalah adik-adik kamu pada jalan Allah (Fatimah). Mereka telah memperkosakan kami lebih dari sembilan kali dalam satu malam. Bolehkah kamu memahaminya? Bayangkanlah salah seorang daripada adik-adikmu, kakakmu, atau ibumu diperkosakan!
Kenapa kamu semua tidak boleh membayangkannya, sedangkan saya adalah adikmu. Bersama-sama saya terdapat 13 orang gadis yang lain, kesemua mereka belum berkahwin. Kesemua mereka telah diperkosakan dihadapan mata dan telinga setiap orang. Mereka tidak membenarkan kami menunaikan solat. Mereka membuang pakaian kami dan tidak membenarkan kami memakainya.
Semasa saya menulis surat ini, salah seorang daripada gadis tersebut telah membunuh diri. Beliau telah diperkosa secara rakus dan zalim. Seorang tentera telah memukul dada dan pinggangnya setelah beliau memperkosakannya. Beliau telah dijadikan mangsa penderaan dan penyiksaan. Beliau telah menghantuk kepalanya ke dinding sehingga beliau mati, kerana beliau tidak dapat menahannya lagi, walaupun membunuh diri adalah haram menurut Islam. Tetapi saya memaafkan gadis tersebut. Saya juga berharap agar Allah SWT mengampun segala dosanya, kerana Dia adalah Maha Pengampun!
Saudaraku! sekali lagi ingin saya katakan, takutlah kepada Allah! Bunuhlah kami bersama-sama dengan mereka agar kami dapat menikmati keamanan. Tolonglah! Tolonglah! Tolonglah! [Wa mu'atasima!]
Sebaik sahaja selepas itu surat itu diketahui oleh Mujahidin, lebih kurang seramai 100 pejuang Mujahidin melancarkan serangan besar-besaran ke atas penjara Abu Gharib, memaksa tentera kafir AS berselindung di dalam berek mereka dalam kawasan penjara. Pejuang mujahiddin telah melancarkan mortar 82mm dan 120mm ke arah tentera Amerika. Orang ramai berkumpul secara beramai-ramai di luar penjara, bimbang jika mortar tersebut mengenai para tawanan yang berada di dalam penjara tetapi mereka telah diberi jaminan oleh pejuang Mujahidin yang berkata bahawa mereka tahu kedudukan penjara tersebut.
Wartawan Mafkarat al-Islam di Baghdad melaporkan bahawa pejuang Mujahidin telah berjaya memusnahkan sebahagian besar dinding penjara, menyebabkan lubang sebesar empat meter di dalam dan di luar pagar yang mengelilingi penjara tersebut. Nasib Fatima dan lain-lain gadis bersamanya masih belum dapat diketahui.
Pada nota terakhir, seorang individu telah menjawab surat Fatima dalam laman web Ansar dengan menulis:
"Maaflah adikku, kami bukanlah lelaki yang sebenar. Hanya lelaki yang sebenar sahaja boleh menjawab tangisan kamu memohon pertolongan. Kami tidak mempunyai bekalan yang cukup beberapa hari ini. Maaf sekali lagi, wahai adikku."
Komen seperti inilah yang menunjukkan betapa kurangnya maruah dan tanggungjawab umat Islam pada hari ini.
Dr. Aafia Siddiqui yang dijatuhkan hukuman penjara 86 tahun di USA. Gambar sebelum dan selepas dipenjarakan.
Khalifah Mu'tasim Billah Penebus Maruah Wanita Islam
Sebuah peristiwa dahulu berlaku di salah satu wilayah Khilafah Abbasiyah. Khalifah ketika itu ialah Muhammad bin Harun Al-Rashid, atau gelarannya Al-Mu’tasim Billah yang merupakan khalifah penebus maruah umat Islam. Ketika mana dahulu, seorang Muslimah kita dimalukan oleh tentera Rom dengan kelakuan tentera yang telah mengikat hujung pakaian seorang wanita Islam kepada kerusi semasa beliau sedang membeli belah. Apabila beliau bangun, sebahagian daripada kemaluannya telah terdedah.
Beliau menjerit, "Wa Mu'atasima", dan seruannya itu telah sampai kepada pengetahuan pemerintah Islam, Khalifah Mu'tasim Billah. Khalifah telah menulis surat kepada ketua gereja dengan berkata:
"Kepada anjing Rome, saya akan datang kepada kamu dengan tentera-tentera kami di mana barisan hadapannya berada di pintu pintu kami dan barisan belakangnya berada di sini."
Khalifah Mu'tasim Billah mengerahkan seluruh askar khalifah Islam menyerang Rom dan hampir 300 ribu askar Rom telah mati.
Itu kekuatan umat Islam di bawah payung daulah Islamiyyah.
Tiba giliran kami menjadi Mu'tasim Billah Abad 21! Ameen!
Yang mencintai Baginda Nabi,
Ma'ahad Tarbiyyah Islamiyyah An Nur
23 Jamadil Awwal 1434H
Kepercayaan. Aku sememangnya amat berhati-hati untuk meletakkan kepercayaan kepada seseorang. Bagiku, ini adalah pengiktirafan dan disebaliknya merupakan maruah yang perlu dijaga. Mungkin ada yang memandang enteng tentang ini, mungkin juga ada yang tidak ambil peduli tetapi aku sangat berbeza.
Aku tak suka akan emosi dan menjadi kebiasaanku akan berfikir semasaknya sebelum mengambil sebarang keputusan. Ini mungkin salah satu yang berada dalam jiwaku setelah hampir sepenuh kehidupanku dihabiskan medan kepimpinan. Kepimpinan banyak mencorakkan hidupku bagi menghargai dan meletakkan harga sebuah kepercayaan di posisi yang sewajarnya.
Namun aku tidak nafikan, ketegasan telah mengajarku untuk memastikan kepercayaan terhadap seseorang individu bukanlah sesuatu yang mutlak untuk dipertahankan. Selagi mana ia tidak bercanggah dengan kewarasan yang boleh menjatuhkan hak dan kewibawaan. Inilah takrifanku kerana bagiku bahawa hak dan kewibawaan seorang individu juga merupakan suatu daripada apa yang diajar dalam Islam untuk dipertahan dan dipertingkatkan.
Aku suka untuk mengambil jalan tengah daripada berterusan berada di dalam konflik. Kepercayaan yang dibina boleh jadi lebur ditengah jalan tatkala hak dan kewibawaan tercabar atau diceroboh. Aku lebih suka mengambil keputusan untuk memencilkan diri dan mendiamkan diri biarpun untuk tempoh yang agak lama. Ini untuk menghindarkan agar aku tidak berfikir hal-hal yang menyakiti rohani dan memanjangkan sesuatu kekalutan.
Buat mereka yang terasa akan ke'diam'an aku, aku minta maaf. Aku tidak mampu untuk membina kepercayaan semula. Aku tetap dengan keputusanku, biarpun sehingga ke akhir hayat. Buat Imam Malik, guru segala ketegasan yang aku sanjungi dan buat Imam As-Syafie yang juga guru kesabaran dalam meneguhkan hati. Moga-moga tawassulku padamu membuka ruang agar Allah sentiasa membaiki hati-hati yang meranapkan hati-hati yang lain.
Yang mencintai Baginda Nabi,
Teratak Tarbiyyah Islamiyyah An-Nur
06 Jamadil Awal 1434H
Bagaimananya kamu meminta fatwanya hati,
Sedangkan hatimu tidak sebersih putih salji,
Saatmu berfatwa dari akan hati nan kotor,
Tak ubah persis menuai padi darinya lumpur
Maka tanyakanlah akan kamu pada sang yang 'alim,
Agar kamu peroleh jawapan fatwa yang salim.
Sungguh bertuah pada meletak berkelayakan,
Kerna sedar pendayung tak dayung tanpanya sampan.
Moganya seindah gerombolan shikara di tetasik Dal di Khasmir!
Mohon doanya agar kita semua beroleh hati yang bersih laginya muslih!
Allahumma Ya Tohhir! Tohhir quluubaana kama tohhirta qalba al-Mustofa!
Aamin bi jaahil ameen!
-karya sahabatku, Mohd Za'im Mohd Yusof-
Selamat Tinggal Kota Kinabalu!
Kota Kinabalu, bandar yang mewarnai dalam catatan hidupku. Aku dilahirkan, aku membesar, aku dididik kesemuanya di bandar ini dan aku harap aku akan berada di sini suatu hari nanti. Begitu banyak kenangan manis dan pahit maung yang aku lalui dalam menempuh kehidupan di tempatku ini.
Kini, aku harus melangkah meninggalkan tempat ini. Entahlah, tiba-tiba terdetik untuk berhijrah apatah lagi kerana amanah da'wah inilah aku harus meninggalkan segala keselesaan dan kebahagiaan yang seketika itu untuk melunaskan janji kepada Allah.
Iya, aku sudah membuat persediaan untuk bergerak ke bumi itu. Bumi yang penuh dengan tapak kaki ulamak-ulamak silam. Langkahan ku ke bumi tersebut pastinya akan menutupi dan mengubat segala kedukaanku kerana aku ingin membina kehidupan yang baru dengan ruh yang baru.
Teratak Tarbiyyah Islamiyyah An-Nur
22 Rabiul' Akhir 1434
Subscribe to: Posts (Atom)
View my complete profile
"Andainya anda ditanya, kamu mengajak kepada apa? Katakanlah, kami mengajak kepada Islam yang dibawa oleh Nabi Muhammad. Pemerintahan adalah sebahagian daripada ajarannya. Kebebasan adalah salah satu dari tuntutannya. Jika dikatakan kepada anda. “Ini hanyalah politik”, katakan inilah dia Islam dan kami tidak tahu pembahagian seperti itu."
Tahu Tak Kelebihan Al-Mathurat??
Salam alayk'.. Hampir seminggu penulis tidak menulis apa-apa entri tatkala melalui satu suasana perjuangan yang baru di tempat yang bar...
KAHWINILAH KERANA AGAMANYA, SABDA NABI SAW..
Rasulullah s.a.w pernah bersabda, "Seorang wanita itu dinikahi kerana empat; kerana harta, kerana keturunannya, kecantikannya dan agam...
Pemurnian Terhadap Fahaman Salaf Dan Khalaf
1. Terdapat pertembungan antara golongan yang pro salaf dengan pro khalaf di Malaysia hari ini. 2. Siapakah salaf dan siapakah khalaf? Ter...
PASTI, Melahirkan Generasi Al-Quran!
Salam alayk'.. wah, hampir tiga bulan penulis tidak menulis di ruangan ini. Sapaan dan pertanyaan dari sahabat-sahabat mengenai 'b...
"Condom House"!! Tertera perkataan ini pada 'papan tanda' sebuah kedai. Penulis berasa terkejut yang amat sangat apabila...
Akademi Tarbiyah Dewan Pemuda PAS Malaysia
Lets Talk About Hosting
NAMA KOTA dan TAQWA
Meraih Kesuksesan Dengan Kejujuran (Refleksi Nilai Kehidupan)
Sejak Ratusan Tahun Kaum Muslimin Belum Menyaksikan Pribadi Setara Hasan Al-Banna
Show 5 Show All
Feedjit Live Blog Stats
Copyright © All Rights Reserved. Aku Seorang Islamis | Converted into Blogger Templates by Theme Craft